**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. július 23-i**

**nyilvános rendkívüli ülésére**

**TÁRGY: Balatonberény Község Önkormányzata számítástechnikai rendszerének és a község hivatalos weblapjának üzemeltetésére érkezett ajánlatokról döntéshozatal**

**Előterjesztő : Druskoczi Tünde polgármester**

**Készítette: *Druskoczi Tünde polgármester***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2*** *rendes /* ***rendkívüli***

***A határozat elfogadásához szükséges többség típusa:******egyszerű*** */ minősített*

***A szavazás módja: nyílt*** */ titkos*

Tisztelt Képviselő-testület!

Balatonberény Község Önkormányzat képviselő-testülete 2025. május 22-i ülésén felkérte a polgármestert, hogy az önkormányzat számítástechnikai rendszerének karbantartására, javítására irányuló megbízási szerződés megkötése, valamint a honlap admin feladatainak ellátására az ajánlatok beszerzése céljából tegyen közzé nyilvános pályázatot.

A felhívást június 26-án közzé tettük, a pályázat benyújtásának határideje: 2025. július 15. napja volt. A pályázat lehetőséget nyújtott mindkét feladatra egyben, vagy külön-külön is, csak az egyik feladat elvégzésére jelentkezni.

A megadott határidőre 6 db érvényes pályázat érkezett, ezek az előterjesztés mellékletét képezik.

Kérem a T. Képviselő-testületet, hogy a pályázatok közül válassza ki azt az ajánlatot, amelyiket megfelelőnek tart a feladat ellátására.

**Döntési javaslat:**

**Balatonberény Község Önkormányzata Képviselő-testületének ../2025.(VII.23.) határozata az önkormányzat számítástechnikai rendszerének üzemeltetésére és**

**a honlap admin feladatainak ellátására**

1. Balatonberény Község Önkormányzatának Képviselő-testülete az előterjesztésben foglaltakat megtárgyalta és úgy dönt, hogy ………. vállalkozóval köt megbízási szerződést a rendszergazdai feladatok ellátására.
2. Balatonberény Község Önkormányzatának Képviselő-testülete az előterjesztésben foglaltakat megtárgyalta és úgy dönt, hogy ………. vállalkozóval köt megbízási szerződést a [www.balatonbereny.hu](http://www.balatonbereny.hu) honlap admin feladatainak ellátására.
3. Felkéri továbbá a polgármestert, hogy a megbízási szerződéseket kösse meg.

Határidő: azonnal

Felelős: Druskoczi Tünde polgármester

Balatonberény, 2025. július 21.

Druskoczi Tünde sk.

polgármester