**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. július 23-i**

**nyilvános rendkívüli ülésére**

**TÁRGY: Az NBBH Nemzetközi Balatoni Bojlis Horgászverseny Kft-vel megállapodás megkötése horgászverseny megrendezése céljából**

**Előterjesztő : Druskoczi Tünde polgármester**

**Készítette: *Druskoczi Tünde polgármester, dr. Hamzsa Andrea jogi-titkársági főtanácsos***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2*** *rendes /* ***rendkívüli***

***A határozat elfogadásához szükséges többség típusa:******egyszerű*** */ minősített*

***A szavazás módja: nyílt*** */ titkos*

Tisztelt Képviselő-testület!

Az idei évben ismételten megkereste önkormányzatunkat az NBBH Nemzetközi Balatoni Bojlis Horgászverseny Kft., hogy biztosítsunk helyszínt a 2025. október 3. és október 11. napja között megrendezendő Nemzetközi Balatoni Bojlis Horgászversenyre. A tavalyi évben két csapat részére engedélyeztük a közterületek használatát, az idei évben szintén két csapat elhelyezését kérték – a Kft-vel történő szóbeli egyeztetést követően- a Csicsergőtől keletre eső közterületen, valamint az Erdért strandnál áram és vízvételi lehetőség nélkül. A csapatok létszáma maximum 5 fő. Tavaly 200.000 Ft/csapat összegben határozta meg önkormányzatunk a bérleti díj összegét, idei évben a bérleti díjra ajánlatot nem kaptunk. A bérleti díj összege ÁFA mentes.

Kérem a T. Képviselő-testületet, hogy szíveskedjen az előterjesztésben foglaltakat megvitatni, dönteni a szerződés megkötéséről és támogató döntés esetén a bérleti díj összegéről.

**Döntési javaslat:**

**Balatonberény Község Önkormányzati Képviselő-testületének**

**…/2025.(VII.23.) számú határozata az NBBH Nemzetközi Balatoni Bojlis Horgászverseny Kft-vel megkötendő megállapodásról**

1. Balatonberény Község Önkormányzat Képviselő-testülete az NBBH Nemzetközi Balatoni Bojlis Horgászverseny Kft-vel a 2025. október 3. és 2025. október 11. között megrendezendő Nemzetközi Balatoni Bojlis Horgászverseny lebonyolítására vonatkozó megállapodást horgászhelyenként nettó ….. Ft bérleti díj mellett az előterjesztés szerinti tartalommal megköti.
2. A képviselő-testület felhatalmazza a polgármestert a szerződés aláírására.

Határidő: szerződés megkötésére 5 nap

Felelős: Druskoczi Tünde polgármester

Balatonberény, 2025. július 21.

Druskoczi Tünde sk.

polgármester