**E L Ő T E R J E S Z T É S**



Előterjesztés

Balatonberény Község Önkormányzata Képviselő-testületének

2025. július 23-i

rendkívüli nyilvános ülésére

**TÁRGY: „Szolgálati lakások kialakítása Balatonberényben” pályázathoz kapcsolódó, generál kivitelezői feladatok ellátására vonatkozó, meghívásos beszerzési eljárásában generál kivitelező kiválasztása**

**Előterjesztő : Druskoczi Tünde polgármester**

**Készítette: *Szojkó Gábor műszaki ügyintéző***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2*** *rendes /* ***rendkívüli***

***A határozat elfogadásához szükséges többség típusa:******egyszerű*** */ minősített*

***A szavazás módja: nyílt*** */ titkos*

**Tisztelt Képviselő-testület!**

Balatonberény Község Önkormányzata pályázatot nyújtott be a Balaton Fejlesztési Tanács „Szolgálati lakások kialakítása a Balaton Kiemelt Üdülőkörzet területén” című, P-SZL-21/2024. regisztrációs számú pályázati felhívására „Szolgálati lakások kialakítása Balatonberényben” címmel, a 8649 Balatonberény, Bartók Béla u 6/A (hrsz. 41/10) és Bartók Béla u 6/B (hrsz. 41/11) lakások felújítását tartalmazó műszaki dokumentáció alapján.

A támogató szervezettel a BFT-SZL-7/2025. iratazonosítóval a szerződéskötés megtörtént, melynek értelmében az elnyert támogatás (60%) összege nettó 33.718.100.- Ft. A projekt összköltsége nettó 56.196.833,- Ft (bruttó 67.795.182 Ft). A beruházás megvalósításához szükséges önkormányzati önerő összege nettó 22.478.733,- Ft.

A felújítási munkák pályázatban tervezett összköltsége nettó 53.382.033,- Ft, ebből a 60% arányú támogatás összege nettó 32.029.220,- Ft, szükséges önkormányzati önerő nettó 21.352.813,- Ft. Mivel a pályázat ÁFA visszaigénylési jogosultság mellett lett benyújtva, a felújítási költségre jutó ÁFA összege 14.413.149,- Ft, így a teljes önkormányzati önerő összege bruttó **35.765.962,- Ft.**

A pályázat kapcsán kötelezően ellátandó tevékenység a generál kivitelezési feladatok ellátására alkalmas szervezet kiválasztása. A kivitelezési tevékenység ellátására - a Kbt. hatálya alá nem tartozó - meghívásos ajánlattételi felhívás került kiírásra 2025.06.27-én.

A beszerzési felhívás 3 gazdasági szereplő részére lett megküldve elektronikusan.

A Somogy Építőipari Kft. (8825 Pat, hrsz. 224.), mint felkért ajánlattevő ügyvezetője 2025.06.27-én e-mail útján jelezte, hogy cégük kapacitás hiányában sajnos nem tud ajánlatot adni.

Ezt követően az ajánlattételi felhívás további két gazdasági szereplő részére lett megküldve elektronikusan, annak érdekében, hogy a meghívásos beszerzési eljárás feleljen meg a pályázati felhívásban foglaltaknak (a projektben 3 db érvényes ajánlatra van szükség a költségek elszámolhatóságához).

Az ajánlattételi határidő alatt az egyik ajánlattevői észrevétel alapján az ajánlattétel módosításra került, a módosított felhívást megküldtük valamennyi ajánlattevőnek elektronikus úton. A módosítás az előlegszámla mértékére (5 %-ról 35%-ra emeltük), és a részszámla benyújtásának lehetőségére vonatkozott. Az előleg összegének megemelésével párhuzamosan részszámla kiállítására nem biztosítottunk lehetőséget.

A Clandestino Kft. (8992 Bagod, Kossuth u. 9.) mint felkért negyedik ajánlattevő, nem nyújtotta be ajánlatát.

A pályázati határidőre (2025.07.18.) 3 értékelhető és érvényes ajánlat érkezett, az alábbi tartalommal:

1. Ajánlattevő neve és címe:

**PLANTANA Kft.** (képviseli: Burján Zoltán) 8800 Nagykanizsa, Bajcsy-Zs. u. 106/A.

ajánlata személyesen érkezett határidőre, megfelelő tartalommal

|  |  |  |
| --- | --- | --- |
| **Ajánlat** | **Bruttó ajánlati ár** | **Vállalt teljesítési határidő** |
| **Bruttó vállalkozói díj (HUF)** | 72.394.285.-Ft | 2025.09.30. |

1. Ajánlattevő neve és címe:

**VS Liget Kft.** (képviseli: Schäfer Péter) 8646 Balatonfenyves, Úttörő u. 143. ajánlata személyesen érkezett határidőre, megfelelő tartalommal

|  |  |  |
| --- | --- | --- |
| **Ajánlat** | **Bruttó ajánlati ár** | **Vállalt teljesítési határidő** |
| **Bruttó vállalkozói díj (HUF)** | 68.636.623.-Ft | 2026.04.30. |

1. Ajánlattevő neve és címe:

**Medi-Épszer Kft.** (képviseli: Sutyor László) 8698 Somogyvár, Dózsa Gy. u. 15. ajánlata személyesen érkezett határidőre, megfelelő tartalommal

|  |  |  |
| --- | --- | --- |
| **Ajánlat** | **Bruttó ajánlati ár** | **Vállalt teljesítési határidő** |
| **Bruttó vállalkozói díj (HUF)** | 75.249.303.-Ft | 2026.07.31. |

A Bíráló Bizottság a benyújtott ajánlatok áttanulmányozását követően egyhangúan megállapította, hogy a 3 nevezett ajánlattevő az előírt határidőn belül, az ajánlattételi felhívásban foglaltak szerinti tartalommal benyújtotta ajánlatát.

A Bíráló Bizottság tagjai a benyújtott ajánlatokat értékelték.

**Bírálati szempont:** ajánlatkérő az árajánlatokat az ajánlattételi felhívás szerinti súlyozott számítással bírálta el.

A Bíráló Bizottság értékelési javaslata:

1. értékelési szempont - teljesítési határidő (súlyozás 60%): Az eljárásra beérkezett teljesítési határidők a pályázat megvalósítási határidején belülre esnek. A határidők értékelése alapján a legkedvezőbb ajánlatot a Plantana Kft. tette.
2. értékelési szempont – bruttó ajánlati ár (súlyozás 40%): Mindhárom ajánlattevő a pályázott összköltségen felüli árajánlatot adott meg!

A Plantana Kft., mint a súlyozásban a legelőnyösebb ajánlatot tevő vállalkozó, 4.599.103 Ft-tal magasabb árat határozott meg, mint amennyi a tervezői költségbecslésekben szerepel.

Az értékelési szempontok teljeskörű figyelembevételével az összességében legelőnyösebb ajánlatot a Plantana Kft. adta.

Mivel azonban a Plantana Kft. ajánlatához jelentős mértékű többlet forrás biztosítására van szükség a projekt megvalósításához, a Bíráló Bizottság javaslata a képviselő-testület részére, hogy nyilvánítsa eredménytelennek a meghívásos versenyeztetési eljárást.

**Balatonberény Község Önkormányzati Képviselő-testületének**

**…/2025.(VII.23.) számú határozata a „Szolgálati lakások kialakítása Balatonberényben” pályázathoz generál kivitelezői feladatok ellátására kiírt beszerzési eljárás eredményéről**

1. Balatonberény Község Önkormányzat Képviselő-testülete a Balaton Fejlesztési Tanács „Szolgálati lakások kialakítása a Balaton Kiemelt Üdülőkörzet területén” című pályázati felhívására „Szolgálati lakások kialakítása Balatonberényben” címmel, BFT-SZL-7/2025. iktatószámon elnyert fejlesztési támogatással megvalósítandó, önkormányzati tulajdonú szolgálati lakások kialakításának kivitelezése kapcsán a **generál kivitelezési feladatok ellátására indított** - a Kbt. hatálya alá nem tartozó - meghívásos versenyeztetési eljárást eredménytelennek nyilvánítja.
2. A képviselő-testület felkéri a polgármestert a generál kivitelezésre vonatkozó ajánlattételi felhívás ismételt meghirdetésére.

**Határidő**: 2025. szeptember 30.

**Felelős:** Druskoczi Tünde polgármester

Druskoczi Tünde sk.

polgármester